cyanic-selkie/wikianc huggingface dataset:
Անտոնիո Բարեկա
Տորինո
2015 թվականի հունիսի 17-ին Բարեկան վարձավճարով տեղափոխվեց Կալյարի ։ Իր դեբյուտը ակումբի կազմում նշեց օգոստոսի 15-ին՝ փոխարինման մտնելով Տրապանիի դեմ խաղում ։ Առաջին հանդիպումը Կալյարիի մեկնարկային կազմում անցկացրեց հոկտեմբերի 17-ին՝ Նովարայի դեմ խաղում ։ Դեկտեմբերի 12-ին նա գոլային փոխանցում տվեց Լիվորնոյի դեմ խաղում, իսկ հանդիպումն ավարտվեց 1-1 հաշվով ։ 2015-16 մրցաշրջանում Բարեկան անցկացրեց 17 հանդիպում՝ դառնալով 3 գոլային փոխանցման հեղինակ և օգնելով Կալյարիին հաղթել Սերիա B-ն ։
2016-17 մրցաշրջանում Բարեկան վերադարձավ Տորինո ։ Իր դեբյուտը նշեց օգոստոսի 13-ին՝ Իտալիայի գավաթի Պրո Վերչելիի դեմ խաղում ։ Առաջին հանդիպումը Սերիա A-ում անցկացրեց սեպտեմբերի 18-ին՝ փոխարինման մտնելով Էմպոլիի դեմ խաղում ։ 2017 թվականի հունվարի 12-ին իտալացին հեռացվեց խաղադաշտից Միլանի դեմ խաղում՝ ստանալով երկրորդ դեղին քարտը հանդիպման 87-րդ րոպեին ։ Տորինոյի առաջին թիմի կազմում Բարեկան անցկացրեց 39 հանդիպում՝ դառնալով 2 գոլային փոխանցման հեղինակ։
Մոնակո
2019 թվականի հուլիսի 11-ին Բարեկան 1 տարվա վարձավճարով տեղափոխվեց Ջենոա  ։ Իր դեբյուտը նշեց օգոստոսի 25-ին՝ թիմի մեկնարկային կազմում խաղադաշտ դուրս գալով Ռոմայի դեմ խաղում  ։
Միջազգային կարիերա
Բարեկան ներկայացրել է Իտալիան տարբեր տարիքային երիտասարդական հավաքականներում։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 3 հանդիպում ։ Իտալիան դուրս մնաց առաջնության կիսաեզրափակչից՝ 3-1 հաշվով պարտվելով Իսպանիային ։
Ակումբային վիճակագրություն
2019 թվականի հոկտեմբերի 12-ի դրությամբ
Ակումբային
Կալյարի
Տրիադա ստուդիո
Triada Studio, եռաչափ գրաֆիկայով զբաղվող ընկերություն, համակարգչային գրաֆիկայի և անիմացիայի հայկական ստուդիա։ Հիմնադրվել է 1993 թ.։ Տնօրենն է Արա Աղամյանը։ Ստուդիայի ստորաբաժանման Triada Studio Games-ի կողմից ստեղծված Shadowmatic բջջային խաղը 2015 թ․ Apple Design Awards մրցույթում արժանացել է մրցանակի  ։
Գտնվելու վայրը՝ ՀՀ, ք․ Երևան։ Գործունեության հիմնական տեսակները՝ հեռուստագովազդ, ֆիլմերի վիզուալ էֆեկտներ, դիզայն (3D և 2D), համակարգչային խաղերի մշակում։
Ճաշոց (4760)
Ճաշոց (4760), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4760 թվի տակ։ Ձեռագիրը գրվել է 1317 թվականին Կարապետ գրչի, Թումայ գրչի կողմից՝ Ավանս գլուղում (Վան)։ Ստացողը եղել է Խաչատուր եպիսկոպոսն։ Գրված է թղթի վրա, որը ունի 32x22 չափս։ Ձեռագիրը կազմված է 397 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 173ա, 252բ, 278ա, 294բ, 295ա, 309ա, հետագայի՝ 10բ (1761 թ.) :
Ուլյանա Սեմյոնովա
Ուլյանա Լարիոնովնա Սեմյոնովա (Uļjana Semjonova, ի ծնե ազգանունը՝ Իուլիյակա, 9 մարտի, 1952, Զարասայ, Լատվիական ԽՍՀ, ԽՍՀՄ), լատվիացի խորհրդային բասկետբոլիստուհի , օլիմպիական երկակի չեմպիոն, աշխարհի եռակի չեմպիոն, Եվրոպայի տասնակի չեմպիոն։ ԽՍՀՄ սպորտի վաստակավոր վարպետ (1971)։
Կենսագրություն
Ուլյանա Իուլիյական ծնվել է 1952 թվականի մարտի 9-ին Լատվիայի Զարասայ քաղաքում։ Նրա առաջին մարզիչը եղել է Իգոր Անտոնովիչ Սպոգիսը (ծնվել է 1934 թվականին, որպես ֆիզկուլտուրայի ուսուցիչ աշխատել է Լատվիայի Դաուգավպիլսի շրջանի Մեդումի գյուղում)։ Սովորել է Լատվիայի ֆիզկուլտուրայի պետական ինստիտուտում, որն ավարտել է 1973 թվականին։
Ուլյանա Սեմյոնովան կենտրոնական խաղացող է։ Նրա հասակը կազմում է 210 սմ (այլ տվյալներով՝ 213 սմ )։ Նա եղել է ամենաբարձրահասակ կանանցից մեկը նախկին ԽՍՀՄ-ում, ում սովորականից բարձր հասակի պատճառը պաթոլոգիկ գիգանտիզմը չէ ։ Իր գրեթե ողջ մարզական կարիերան նա անցկացրել է Ռիգայի TTT ակումբում, որ ընդգրկված էր Դաուգավայի Կամավոր մարզական ընկերության կազմում։ Միաժամանակ նա հանդես է եկել ԽՍՀՄ բասկետբոլի հավաքականում։
Ուլյանա Սեմյոնովան Օլիմպիական չեմպիոն է դարձել է 1976 և 1980 թվականներին։ Նա երեք անգամ դարձել է աշխարհի չեմպիոն (1971, 1975, 1983), տասը անգամ՝ Եվրոպայի չեմպիոն (1968, 1970, 1972, 1974, 1976, 1978, 1980, 1981, 1983, 1985)։ 1968-1973, 1975-1977 և 1979-1984 թվականներին նրա թիմը դարձել է ԽՍՀՄ չեմպիոն, իսկ 1974 և 1978 թվականներին արժանացել է ԽՍՀՄ առաջնության արծաթե մեդալների։ Ուլյանա Սեմյոնովան հաղթել է ԽՍՀՄ ժողովուրդների V (1971), VI (1975), VII (1979) ու VIII (1983) Սպարտակիադաներում, ինչպես նաև 1969 թվականի ԽՍՀՄ գավաթի առաջնությունում։ 1973 թվականին նա դարձել է Ունիվերսիադայի չեմպիոն։ 1968-1975, 1977, 1981-1982 թվականներին նա հաղթել է Եվրոպայի չեմպիոնների առաջանությունում, իսկ 1987 թվականին դարձել է Լիլիան Ռոնկետիի գավաթի գավաթակիր։
Ուլյանա Սեմյոնովան պարգևատրվել է Լենինի շքանանշանով (1985), Աշխատանքային կարմիր դրոշի շքանշանով, Ժողովուրդների բարեկամության շքանշանով, Երեք աստղերի շքանշանով (Լատվիայի բարձրագույն պարգևը), Բարեկամության շքանշանով (Ռուսաստան, 2006)։
1993 թվականին ընդգրկվել է Սֆրինգֆիլդի փառքի սրահում, 1999 թվականին՝ Կանանց բասկետբոլի սրահում, որ ստեղծվել էր Թենեսի նահանգում, իսկ 2007 թվականին՝ Բասկետբոլի միջազգային ֆեդերացիայի Փառքի սրահում (Իսպանիա)։
Ուլյանա Սեմյոնովան ճանաչվել է XX դարի լավագույն բասկետբոլիստուհին Լատվիայում։
1988-1992 թվականներին Ուլյանա Սեմյոնովան եղել է Լատվիայի Օլիմպիական կոմիտեի փոխնախագահ։ 1991 թվականից եղել է Լատվիայի Օլիմպիական սոցիալական հիմնադրամի նախագահ։
Արտաքին հղումներ
Կատեգորիա:Լատիշ բասկետբոլիստներ Կատեգորիա:Խորհրդային բասկետբոլիստներ Կատեգորիա:ԽՍՀՄ օլիմպիական չեմպիոններ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Բասկետբոլի աշխարհի չեմպիոններ Կատեգորիա:ԽՍՀՄ սպորտի վաստակավոր վարպետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ժողովուրդների բարեկամության շքանշանի դափնեկիրներ
Իմ Նա Յոն
Իմ Նայոն (임나연,, ավելի հայտնի է որպես Նայոն)՝ հարավկորեացի երգչուհի։ Կորեական Twice աղջկական խմբի առաջատար երգիչը և դեմքը։
Գործունեություն
Իմ Նայոնը ծնվել է 1995 թվականի սեպտեմբերի 22-ին Սեուլում, Հարավային Կորեա ։ 2010 թվականի  սեպտեմբերի 15-ին, գաղտնի անցել է JYP Entertainment-ի յոթերորդ բաց լսումները ։
2014 թվականին նա նկարահանվել է GOT7-ի «Girls Girls Girls»,«No Love» Jun. K և «Only You» miss A ։ Մասնակցել է նաև գովազդի նկարահանումների ։
Վիդեոգրաֆիա
Շոու
Ծանոթագրություններ
Կատեգորիա:Սեպտեմբերի 22 ծնունդներ Կատեգորիա:1995 ծնունդներ Կատեգորիա:Անձինք այբբենական կարգով Կատեգորիա:Սեուլ քաղաքում ծնվածներ Կատեգորիա:Հարավկորեացի երգչուհիներ Կատեգորիա:Երաժիշտներ այբբենական կարգով Կատեգորիա:Հարավկորեացի պարուհիներ Կատեգորիա:Հարավկորեացի դերասանուհիներ
Արգանդում
«Արգանդում» (Womb), հունգարացի ռեժիսոր և սցենարիստ Բենեդեկ Ֆլիգաուֆի դրամա ֆիլմը, որը թողարկվել է 2010 թվականին ։ Գործողությունները տեղի են ունենում մոտ ապագայում, երբ մարդկային կլոնավորումն աստիճանաբար դառնում է ամենօրյա գործընթաց։
Սյուժե
Իր կյանքում Ռեբեկան իսկապես սիրել է միայն Թոմին, բայց նրանց վիճակված չէր միասին լինել։ Դեռ երեխա ժամանակ նա պիտի Ճապոնիա մեկներ։ Երբ Ռեբեկան մեծանում ու ստանում է բարձրագույն կրթություն, հետ է վերադառնում և կրկին հանդիպում է Թոմին։ Նրանք վերականգնում են հարաբերությունները, բայց քաղաքից դուրս ուղևորության ժամանակ ավտոմեքենան հարվածում է Թոմին։
Ռեբեկան որոշում է կլոնավորել Թոմին։ Նա ինքն է մեծացնում և ծնում է կեսարյան հատման միջոցով։ Կինը դաստիարակում է տղային, նրան՝ իր որդին համարելով։ Նա տղայի նախատիպը նշում է որպես իր հոր։ Տարիքի հետ Թոմ կրտսերը անտեղյակ իր իրական ծագման մասին, սկսում է ավելի շատ հիշեցնել հանգուցյալին, և Ռեբեկան նորից սկսում է տածել նրա հանդեպ անմոռանալի զգացմունքները։ Մեծանալու ընթացքում Թոմը սկսում է անորոշ փորձություններ զգալ, որոնք նման են անցյալի կյանքի հիշողությանը։ Նա պատահաբար հանդիպում է իսկական Թոմի մորը և շատ անորոշ կերպով ճանաչում է նրան։
Ռեբեկան խանդում է այն աղջկան, ով հանկարծ հայտնվեց Թոմի կյանքում որպես ընկերուհի, որը նույնպես մնաց իրենց տանը ապրելու համար, բայց լինելով և՛ Թոմի սիրող կին և՛ մայր, նա չի կարող բացահայտորեն խոսել այդ մասին։ Ընտանիքի ներսում աճող գրգռվածությունը բոլորին հասցնում է խելագարության եզրին, և աղջիկն ի վերջո հեռանում է, իսկ Թոմը Ռեբեկայից պահանջում է բացատրություն։ Վերջապես, նա նրան ցույց է տալիս համակարգիչ՝ նախկին Թոմի լուսանկարներով։ Իմանալով, որ նա երկրորդ անգամ է ապրում, Թոմը ցնցում և թյուրիմացություն է ընկալում այն, թե ինչպիսին է ինքը և ով է հիմա Ռեբեկան իր համար։ Նա հարձակվում է նրա վրա և բռնաբարում նրան, բայց վերջինս չի դիմադրում։ Ձեռքի վրա եղած արյունով հասկանալի է դառնում, որ Ռեբեկան կույս էր։ Շուտով Թոմը ուժ է գտնում հասկանալու ամեն ինչ և, միայն ասելով «շնորհակալ եմ, Ռեբեկա», լքում է տունը, և Ռեբեկան գիտակցում է, որ նորից հղի է ։
Թողարկման ամսաթիվ
Ֆիլմի համաշխարհային պրեմիերան տեղի է ունեցել 2010 թվականի հուլիսի 15-ին «German Film Week» շրջանակներում։ Նույն թվականին կինոնկարը ցուցադրվեց Լոկառնոյի, Տորոնտոյի, Ռեյկյավիկի, Համբուրգի, Լոնդոնի, Մումբայի և Սալոնիկի կինոփառատոներում ։
Արտաքին հղումներ
Կատեգորիա:2010 ֆիլմեր Կատեգորիա:Գերմանական դրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:Հունգարական դրամա ֆիլմեր Կատեգորիա:Հունգարական ֆիլմեր Կատեգորիա:Ֆրանսիական ֆանտաստիկ ֆիլմեր Կատեգորիա:Գերմանական ֆանտաստիկ ֆիլմեր Կատեգորիա:Հունգարական ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:21-րդ դարի ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Անգլերեն ֆրանսիական ֆիլմեր
Մեդալիոն (այլ կիրառումներ)
Մեդալիոն (ֆրանսերեն՝ medaillon, իտալերեն՝ medaglione, medaglia-մեդալ),
Հեղափոխական Ռուսաստանի նկարիչների ասոցիացիա
Պատմություն
Հիմնվել է 1922 թվավանին։ Միավորման անդամները, հետևելով պերեդվիժնիկների ավանդույթներին, ձգտել են կոմունիստական գաղափարախոսությունը փոխադրել արվեստի մեջ, հիմք դնելով սոցիալիստական ռեալիզմին։ Առաջ են քաշել «գեղարվեստական վավերագրության» և «հերոսական ռեալիզմի» լոզունգները։ Նրանց գործերում ռեալիստական միտումների ու հերոսական-ռոմանտիկական ձգտումների կողքին որոշ դեպքերում ի հայտ են եկել կենցաղագրության ու նատուրալիզմի միտումներ։
Միավորման մասնաճյուղ է եղել (հիմնադրվել է 1926 թվականին) նաև Խորհրդային Հայաստանում, որի կազմի մեջ են մտել Գյուրջյանը, Արա Սարգսյանը, Սերգեյ Արուտչյանը, Վահրամ Գայֆեճյանը և ուրիշներ, որոնք իրենց ստեղծագործություններում պատկերել են նոր իրականությունը։
Կատեգորիա:Սոցիալիստական ռեալիզմ Կատեգորիա:Խորհրդային արվեստ
Մերաբ Կոկոչաշվիլի
Մերաբ Արչիլի Կոկոչաշվիլի (მერაბ კოკოჩაშვილი, 21 մարտի, 1935, Թբիլիսի, Վրացական ԽՍՀ, ԽՍՀՄ), վրացի կինոռեժիսոր, դերասան, սցենարիստ։ Վրացական ԽՍՀ ժողովրդական արտիստ (1983) ։
Կենսագրություն
Մերաբ Կոկոչաշվիլին ծնվել է 1935 թվականի մարտի 21-ին Թբիլիսիում։ 1958 թվականին ավարտել է Մոսկվայի Գերասիմովի անվան կինեմատոգրաֆիայի համառուսաստանյան ինստիտուտի ռեժիսորական ֆակուլտետը (Գ. Շիրոկովի արվեստանոց)։ 1960 թվականին նկարահանել է «Մի բակի մյուսը» ֆիլմը։ 1970-ական թվականների սկզբին դասավանդել է «Վրացֆիլմ» կինոստուդիային կից դերասանական խմբակում։ 1976 թվականից «Վրաստանի հեռուստաֆիլմ» ընկերության գեղարվեստական ղեկավարն է։ 1989 թվականից դասավանդել է Թբիլիսիի պետական համալսարանում։ Պրոֆեսոր է, կինոյի կառուցվածքի ու լեզվի լաբորատորիայի վարիչ։
Մերաբ Կոկոչաշվիլին 1979 թվականին արժանացել է Վրացական ԽՍՀ արվեստի վաստակավոր գործչի, իսկ 1983 թվականին՝ Վրացական ԽՍՀ ժողովրդական արտիստի կոչման։
Արտաքին հղումներ
Կատեգորիա:Վրացի կինոռեժիսորներ Կատեգորիա:Վրացի սցենարիստներ Կատեգորիա:Վրացի դերասաններ Կատեգորիա:Վրացական ԽՍՀ ժողովրդական արտիստներ Կատեգորիա:Թբիլիսի քաղաքում ծնվածներ Կատեգորիա:Վրացական ԽՍՀ արվեստի վաստակավոր գործիչներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ Կատեգորիա:20-րդ դարի դերասաններ
Սոս Մելիք
Սոս Եփրեմի Մելիք (Մելիքյան, ), հայ նկարիչ։
1922 թվականից ապրում է Նյու Յորքում։ Սովորել է տեղի Ազգային ակադեմիայում։ Ստեղծագործում է դիմանկարի բնագավառում։ Աշխատանքներից են՝ Լ․ Կոտովսկու, Ֆ․ Շալյապինի, Չ․ Հյուզի, Եփրեմ Մելիք-Զադեի, եղբոր՝ Զավեն Մելիքի դիմանկարները։ Մելիքը գծանկարի ճանաչված վարպետ է (նրան համեմատել են Հոլբայնի և Էնգրի հետ)։
Ծանոթագրություններ
Կատեգորիա:Հայ նկարիչներ Կատեգորիա:1914 ծնունդներ Կատեգորիա:Կիսլովոդսկ քաղաքում ծնվածներ
Աբրահամ Մելիք-Աղամալյան
Աբրահամ Սահակի Մելիք-Աղամալյան (ծննդյան թիվն անհայտ—1811), հասարակական գործիչ, Երևանի հայ ազգաբնակչության մելիք, Կոտայքի գավառում տիրել է մի քանի գյուղերի և մեծ համարում է ունեցել խանական արքունիքում։ Մասնակցել է հայ ազատագրական շարժմանը։ XVIII դարի 80-ական թվականներին Արարատյան նահանգի հայերի անունից Ստեփան Դավթյանի միջոցով դիմել է ռուսական կառավարությանը օգնություն հայցելով պարսկական լծից ազատագրվելու գործում։ 1804 թվականի Երևանյան առաջին արշավանքի ժամանակ Ցիցիանովի և վիրահայերի առաջնորդ Հովհաննես Գեղարդակրի հորդորանքով իրեն ենթակա բնակչության հետ գաղթել է ռուսական սահմանները՝ Փամբակ։ Ռուսական կառավարությունը նրան շնորհել է ազնվականի կոչում։
Կատեգորիա:Հայ հասարակական գործիչներ Կատեգորիա:1811 մահեր Կատեգորիա:Մելիք-Աղամալյաններ Կատեգորիա:Անձինք առանց ծննդյան տարեթվի Կատեգորիա:Անձինք առանց ծննդյան օրվա Կատեգորիա:Անձինք առանց մահվան օրվա
Մարաշի բարբառ
Մարաշի բարբառ, հայերենի բարբառ։ Պատկանում է Կիլիկիայի կամ հարավարևմտյան միջբարբառախմբին։ Մեռած բարբառ է։ խոսվել է Մարաշում և շրջակա հայաբնակ գյուղերում։ Ունի երկաստիճան խլագուրկ բաղաձայնական համակարգ (պ>բ, Բ>Բ)։
Կատեգորիա:Հայերենի բարբառներ
Թումանյան
Թումանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Պարսկերեն հիմքով ազգանուններ Կատեգորիա:Անձնանվանական հիմքով ազգանուններ
Սերգեյ Մատինյան
Սերգեյ Հայկի Մատինյան (1931, հունվարի 8, Թիֆլիս, ԱԽՖՍՀ — 2017, սեպտեմբեր 8, Դարհեմ, ԱՄՆ), հայ ֆիզիկոս։ Ֆիզմաթ գիտությունների դոկտոր (1968), պրոֆեսոր (1969), ՀՀ ԳԱԱ ակադեմիկոս (1990, թղթակից անդամ՝ 1982 թվականից) ։
Կենսագրություն
1954 թվականին ավարտել է Թբիլիսիի համալսարանը։ 1968-1994 թթ. Երևանի ֆիզիկայի ինստիտուտի տարրական մասնիկների տեսության լաբորատորիայի վարիչ, 1970-1994 թթ.` նաև փոխտնօրեն։ 1994 թվականից ապրում է ԱՄՆ-ում։
Գործունեություն
Աշխատանքները վերաբերում են թույլ, էլեկտրամագնիսական և ուժեղ փոխազդեցությունների, տարրական մասնիկների տեսությանը, դաշտի քվանտային տեսությանը, բարձր էներգիայի միջուկային ֆիզիկային, քվանտային հիդրոդինամիկային (գերհոսունության տեսություն) և նեյտրոնային աստղաֆիզիկայի հարցերին։ Կարևոր արդյունքներ է ստացել չեզոք Κ-մեզոնների օպտիկայի, վեկտորական մեզոնների ֆոտոծնման բնագավառներում։ Հայտնաբերել է քվանտային քրոմոդինամիկայի վակուումի անկայունությունը, ինչպես նաև ոչաբելյան տրամաչափական դաշտերի դինամիկ քաոսը ։
Պարգևներ
Պարգևատրվել է Աշխատանքային կարմիր դրոշի շքանշանով։
Ծանոթագրություններ
Կատեգորիա:Հայ ֆիզիկոսներ Կատեգորիա:Հայ ակադեմիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:ՀՀ ԳԱԱ ակադեմիկոսներ Կատեգորիա:Թբիլիսիի պետական համալսարանի շրջանավարտներ Կատեգորիա:Ֆիզիկոսներ այբբենական կարգով Կատեգորիա:Ամերիկացի ֆիզիկոսներ Կատեգորիա:20-րդ դարի ֆիզիկոսներ Կատեգորիա:ԽՄԿԿ անդամներ Կատեգորիա:Խորհրդային ֆիզիկոսներ
Օլզի (Ֆրանսիա)
Համայնքի INSEE կոդը՝ 02566:
Բնակչություն
2010 թվականի տվյալներով՝ համայնքի բնակչությունը կազմում է 166 մարդ։
Տնտեսություն
2010 թվականին համայնքի 101 աշխատունակ (15-64 տարեկան) բնակիչներից 61-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը կազմել է 68,3 %, 1999 թվականին եղել է 64,9%)։ 69 տնտեսապես ակտիվ բնակիչներից աշխատում էին 65-ը (39 տղամարդ և 26 կին), գործազուրկ էին 4 մարդ (2 տղամարդ և 2 կին)։ 32 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 9-ը՝ թոշակառուներ, 14-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Երկրի օրապտույտ
Երկրի օրապտույտ, Երկրի պտույտն է իր առանցքի շուրջը՝ մեկ աստղային օրվա ընթացքում, որի տեսանելի դրսևորումը հանդիսանում է երկնոլորտի պտույտը։ Երկիրը պտտվում է նույն ուղղությամբ, ինչ որ Երկիրը Արեգակի շուրջը՝ արևմուտքից արևելք, այսինքն՝ Բևեռային աստղից նայելիս այն կատարվում է ժամսլաքին հակառակ։
Պտտման պարբերություն և արագություն
որտեղ R_e = 6378,1 - հասարակածային շառավիղ, R_p = 6356,8 կմ - բևեռային շառավիղ։
Իր առանցքի շուրջը Երկրի պտույտի ֆիզիկական իմաստ
Քանի որ ցանկացած շարժում հարաբերական է, անհրաժեշտ է նշել այն հաշվարկի համակարգը, որի նկատմամբ կատարվում է այս կամ այն մարմնի շարժումը։ Երբ ասում են՝ Երկիրը պտտվում է երևակայական առանցքի շուրջը, ի նկատի ունեն, որ նա պտտական շարժում է կատարում ցանկացած իներցիոն հաշվարկի համակարգի շուրջը, և այդ շարժման պարբերությունը հավասար է աստղային օրվան։ Աստղային օրը այն ժամանակամիջոցն է, որի ընթացքում Երկիրը 1 լրիվ պտույտ է կատարում երկնոլորտի շուրջը։
Բոլոր փորձնական ապացույցները բերում են նրան, որ Երկրին կցված հաշվարկման համակարգը հանդիսանում է հատուկ տեսակի ոչ իներցիալ հաշվարկման համակարգ, որը կատարում է պտտական շարժում իներցիալ հաշվարկման համակարգի նկատմամբ։
Ի տարբերություն իներցիալ շարժման (ուղղագիծ հավասարաչափ շարժում իներցիալ համակարգի նկատմամբ)՝ ոչ իներցիալ շարժման բացահայտման համար պարտադիր չէ արտաքին մարմինների դիտարկումը. դա հնարավոր է անել նաև լաբորատոր պայմաններում, հատուկ տեղային փորձերի միջոցով։ Այդ իմաստով իներցիալ շարժումը, ներառյալ Երկրի պտույտը իր առանցքի շուրջը, կարելի է համարել բացարձակ։
Իներցիայի ուժեր
Նյուտոնի երկրորդ օրենքը ոչ իներցիալ համակարգում գրառվում է հետևյալ տեսքով՝ , որտեղ m-ը մարմնի զանգվածն է, a-ը նրա արագացումը տվյալ հաշվարկման համակարգում, F-ը մարմինների փոխազդեցությամբ պայմանավորված, մարմնի վրա ազդող ուժն է, և -ը իներցիայի ուժն է, կապված իներցիալից ոչ իներցիալ համակարգերի անցման մաթեմատիկական փոփոխության հետ։Հավասարաչափ պտտվող հաշվարկման համակարգերում աղդում են երկու իներցիայի ուժեր՝ կենտոնախույս ուժ  և Կորիոլիսի ուժ ։ «Երկիրը պտտվում է իր առանցքի շուրջը» և «Երկրի հետ կապված համակարգում ազդում են կենտրոնախույս ուժը և Կորիոլիսի ուժը»՝ նույն պնդումներն են տարբեր ձևով արտահայտված ։ Այդ իսկ պատճառով, ապացուցելու համար, որ Երկիրը պտտվում է, պիտի ապացուցել այս երկու ուժերի առկայությունը։
որտեղ \omega-պտտման անկյունային արագությունն է, իսկ r-հեռավորությունը պտտման առանցքից։ Այդ ուժի վեկտորը ընկած է պտտման առանձքի հարթության վրա և ուղղահայաց է նրան։ vարագությամբ շարժվող մասնիկի վրա ազդող Կորիոլիսի ուժը որոշվում է՝ , որտեղ \alpha-մասնիկի արագության և անկյունային արագության վեկտորների կազմած անկյունն է։ Ուժի վեկտորն ուղղված է \vec v և  \vec \omega վեկտորներին ուղղահայաց  և որոշվում է խցանահանի կանոնով։
Կորիոլիսի ուժի էֆեկտ (լաբորատոր փորձեր)
Ֆուկոյի ճոճանակ. 1851 թվականին ֆրանսիացի գիտնական Լեոն Ֆուկոն Երկրի պտույտը պատկերավոր ցուցադրող փորձ կատարեց։ Դրա իմաստը ավելի պարզ է, եթե ճոճանակը տեղադրված է բևեռներից մեկում։ Այդ դեպքում նրա տատանման հարթությունը անփոփոխ է իներցիալ համակարգի նկատմամբ, այսինքն, անշարժ աստղերի նկատմամբ։ Երկրի հետ կապված հաշվարկման համակարգում ճոճանակի տատանման հարթությունը պետք է թեքվի Երկրի պտույտին հակառակ ուղղությամբ։ Ոչ իներցիալ, Երկրի հետ կապված հաշվարկման համակարգի նկատմամբ Ֆուկոյի ճոճանակի տատանման հարթությունը պտտվում է Կորիոլիսի ուժի ազդեցությամբ։
Բևեռներում, ընդհանուր առմամբ, պարբերությունը հակադարձ համեմատական է աշխարհագրական լայնության սինուսին, հասարակածում ճոճանակի պտտանման հարթությունն անփոփոխ է։
Ֆուկոյի ճոճանակը հաջողությամբ ցուցադրվում է մի շարք գիտական թանգարաններում (Սանկտ-Պետերբուրգի և Վոլգոգրադի պլանետարիաներ)։
Գոյություն ունեն Երկրի պտույտն ապացուցող մի շարք այլ փորձեր ։
Գիրոսկոպ՝ մեծ իներցիայի մոմենտով պտտվող մարմին, որը պահպանում է իմպուլսի մոմենտը, եթե չկան ուժային խոտորումներ։ Ֆուկոն հոգնել էր բացատրելուց, թե ինչ է կատարվում բևեռում չգտնվող ճոճանակի հետ և ստեղծեց այլ ցուցադրող հարմարանք, որն իրենից ներկայացնում էր կախված գիրոսկոպ, որը պահպանում էր իր կողմնորոշումը, այսինքն դանդաղ պտտվում էր դիտորդի նկատմամբ ։
Ազատ անկում կատարող մարմնի շեղումը ուղղահայացից։ Եթե մարմնի արագությունը մեծ ուղղահայաց բաղադրիչ ունի, ապա Կորիոլիսի ուժը ուղղված է դեպի արևելք, ինչն էլ բերում է մարմնի ուղղահայացից շեղմանը (բարձր աշտարակից, առանց սկզբնական արագության շարժվելիս) ։ Իներցիալ համակարգում դիտարկելիս՝ Երկրի նկատմամբ աշտարակի գագաթը ավելի արագ է շարժվում քան հիմքը, ինչի շհորհիվ մարմնի հետագիծը նեղ պարաբոլ է,  և մարմինը աշտարակի հիմքից առաջ է ընկնում։
Այդ էֆեկտը 1667 թվականին հուշել է Բորելին և 1679 թվականին՝ Նյուտոնին ։ Ապացույցի բարդության պատճառով էֆեկտը ապացուցվեց միայն 18-րդ դարի վերջում և 19-րդ դարի սկզբում (Բենցենբերգ 1802 թվական, Ռայիխ 1831 թվական) ։
Երկրի պտույտի առաջացում
Ամենատարածված տեսությունը բացատրում է Երկրի պտույտը առաջացման ընթացքում կատարվող պրոցեսներով։ Տիեզերական փոշին խտանալով՝ առաջացրել է մոլորակի սկզբնական վիճակը, որից հետո սկսել են նրա կողմից ձգվել մեծ ու փոքր տարբեր տիեզերական մարմիններ։ Այդպիսի մարմինների հետ բախումներն էլ բերել են պտույտի, որից հետո նրանք շարունակել են պտտվել իներցիայով ։
Արտաքին հղումներ
Կատեգորիա:Երկիր Կատեգորիա:Աստղագիտության պատմություն
Teardrops on My Guitar
«Teardrops on My Guitar», ամերիկացի երգչուհի Թեյլոր Սվիֆթի երգը, նրա Taylor Swift (2006) առաջին ստուդիական ալբոմի երկրորդ սինգլը։ Տեսահոլովակը ներկայացվել է երաժշտական մրցանակների, իսկ սինգլը դիտարկվել է որպես երգչուհուն մեծ հաջողություն բերած աշխատանք, որը նպաստել է նրա ժողովրդականության ավելացմանը Միացյալ Նահանգներում ։
Պատմություն
«Teardrops on My Guitar» երգը թողարկվել է որպես Թեյլոր Սվիֆթի Taylor Swift (2006) առաջին ստուդիական ալբոմի երկրորդ սինգլ։ Այն դարձել է ալբոմի՝ հիթ-շքերթներում ամենամեծ հաջողությունն ունեցած սինգլը՝ հասնելով մինչև Billboard Hot 100 հիթ-շքերթի 13-րդ հորիզոնական և Pop 100 հիթ-շքերթի 11-րդ հորիզոնական։ Սինգլն ԱՄՆ-ում դարձել է կրկնակի պլատինե ։ «Teardrops on My Guitar» երգը Կանադայում զբաղեցրել է 45-րդ, Մեծ Բրիտանիայում՝ 51-րդ հորիզոնականը ։
«Teardrops on My Guitar» երգն արժանացել է դրական արձագանքների երաժշտական քննադատներ և առցանց հրատարակությունների կողմից, ինչպիսիք են՝ PopMatters, About.com , MTV Asia , Billboard , Rolling Stone , Star Tribune ։
Տեսահոլովակը ներակայցվել է 2007 թվականի CMT Online Awards մրցանակի «Number One Streamed Music Video» կատեգորիայում, բայց զիջել է Sugarland խմբի «Stay» (2007) երգին ։ Տեսահոլովակը ներկայացվել է նաև MTV Video Music Awards (2008) մրցանակի MTV Video Music Award for Best New Artist կատեգորիայում, բայց զիջել է Tokio Hotel խմբի «Ready, Set, Go!» (2007) երգին ։
Մինչ 2014 թվականի նոյեմբեր «Teardrops on My Guitar» երգը Միացյալ Նահանգներում վաճառվել է 2,9 մլն օրինակով ։
Արտաքին հղումներ
Կատեգորիա:Թեյլոր Սվիֆթի երգեր Կատեգորիա:Սենտիմենտալ սիրային երգեր
Մեծ կանաչ հովիտ
Սյուժե
Կանաչ հովիտը հիանալի արոտատեղ է։ Նախրապաններից մեկը՝ Սոսանան, շատ է կապված այս վայրի հետ։ Սակայն այդտեղ հայտնվում են երկրաբաններ, որոնք գտնում են օգտակար հանածոներ։ Որոշվում է կատարել դրանց արդյունահանում։ Անասնապահներին ու նրանց ընտանիքներին տեղափոխում են այլ վայր՝ բարեկեցիկ մի գյուղ, որ ունի հիանալի ֆերմա։ Բոլորն ուրախ են, որ տեղափոխվում են, և միայն Սոսանան է, որ չի ուզում լքել այս վայրերը։
Արտաքին հղումներ
Կատեգորիա:Վրացական ֆիլմեր Կատեգորիա:1968 ֆիլմեր Կատեգորիա:Խորհրդային ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր
Մատնաշունչ
Մատնաշունչ, պանարիցիում (, παρωνυχία-ի աղավաղումը)-մատնաշունչ), մատի հյուսվածքների սուր թարախային բորբոքում։ Հիմնական պատճառը մատի մաշկի ամբողջականության խախտումն է և թարախածին մանրէներով՝(Ստաֆիլակոկեր,ստրեպտոկոկեր) վարակվելը։ Ըստ բորբոքային պրոցեսի տեղակայության մատնաշունչը լինում է՝ մակերեսային (մաշկային՝ (բշտային), ենթամաշկային, հարեղնգային ՝(պարօնիխիա), ենթաեղնգային (ֆլեգմոնա),խոր (ոսկրային,հոդային,ջլային՝(տենդովագինիտ),ինչպես նաև (պանդակտիլիտ)՝ մատների բոլոր շերտերի բորբոքում)։ Կլինիկական պատկերը։Մատնաշունչի առաջին կլինիկական նշանը ուժեղ ցավն է։Այս դեպքում ափային մակերեսի կարմրությունը համարյա բացակայում է կամ թույլ է արտահայտված։Մատի և դաստակի ֆունկցիաները խանգարվում են,մատը կիսածալաված վիճակում է և դրանց շարժումները հիվանդին սաստիկ ցավ են պատճառում։ Կարմրությունը և այտուցն ավելի արտահայտված են դաստակի թիկնային մակերեսի վրա։ Երբեմն կլինիկան ուղեկցվում է դողով և ջերմության բարձրացմամբ՝ 38 °C։
Ջլային մատնաշնչի (հատկապես բթամատի և ճկույթի) դեպքում կարող են առաջանալ մեռուկացման պրոցեսներ, վարակի տարածում դաստակի և նախաբազկի վրա, մատների ֆունկցիայի խանգարում։ Հոդայինի դեպքում՝ միջֆալանգային հոդերի թարախային բորբոքում։ Առավել վտանգավոր է ոսկրային մատնաշունչը, որը կարող է հանգեցնել մատների ծայրային ֆալանգների օսաեոմիելիտի։
Մատների պահպանումը վնասումներից, քերծվածքների, միկրովնասվածքների մշակումը յոդի թուրմով։
Բուժումը վիրաբուժական է։
Կատեգորիա:Մասնագիտական հիվանդություններ
Մելամին
Մելամին, C3H6N6, 1, 3, 5- եռամինա - 2, 4, 6-եռազին, հետերոցիկլային միացություն է։ Մելամինի անգույն բյուրեղները հալվում են 354 °C-ում, քայքայվելով։ Գործնականորեն չի լուծվում սառը ջրում և բազմաթիվ օրգ․ լուծիչներում։ Հիմք է, թթուներիհետ առաջացնում է աղեր (С3H6N6×HCl ևն)։ Օգտագործվում է մելամինմրջնալդեհիդային խեժերի, իոնափոխանակիչ խեժերի, դաբաղանյութերի, ներկանյութերի և հերբիցիդների արտադրության մեջ։ Մելամին ստանում են երկցիաներկամիդը՝ (NH2—C=N)2, բարձր ճնշման տակ (4—20 Մն/մ²) տաքացնելով (180—500 °C)։
Ծանոթագրություններ
Կատեգորիա:Ազոտային հետերոցիկլային միացություններ
Գրիգոր Դիմիտրով
Գրիգոր Դիմիտրով (Григор Димитров Димитров, [grigɔr dimitrɔf], ), բուլղարացի պրոֆեսիոնալ թենիսիստ, Մեծ Սաղավարտի մեկ մրցաշարի (2014 թվականի Ուիմբլդոնի մրցաշար) մենախաղի կիսաեզրափակիչի մասնակից, ATP մենախաղի չորս մրցաշարերի հաղթող, աշխարհի նախկին թիվ 8 ռակետ մենախաղում, որին բուլղարացի թենիսիստը հասել է 2014 թվականի օգոստոսին, այն բանից հետո, երբ հասել է Ուիմբլդոնի մրցաշարի կիսաեզրափակիչ, Մեծ Սաղավարտի մենախաղի պատանեկական երկու մրցաշարերի հաղթող (2008 թվականների Ուիմբլդոն, ԱՄՆ բաց առաջնություն), Orange Bowl մենախաղի մրցաշարի եզրափակիչի մասնակից (2007), Մեծ Սաղավարտի զուգախաղի պատանեկական մրցաշարի եզրափակիչի մասնակից (2007 ԱՄՆ բաց առաջնություն), պատանեկական վարկանիշի նախկին թիվ 1 ռակետ։
Դիմիտրովը հանդիսանում է ամենահաջողակ բուլղարացի թենիսիստը, ինչպես վարկանիշային առումով՝ 2015 թվականի դրությամբ նա միակ բուլղարացի թենիսիստն էր, ով որբևիցե որակավորվել է Թոփ 10-ում, այնպես էլ շահած մրցանակային գումարներով, լինելով միակ բուլղարացի թենիսիտը, ով կարիերայի ընթացքում վաստակել է $ 1 միլիոն ԱՄՆ դոլլար գումար, իսկ այնուհետև նաև US $ 6 միլիոն։
Եղել է բուլղարացի միակ տղամարդ թենիսիստը, որը ATP մրցաշարում տիտղոս է շահել (2013 թվականի հոկտեմբերին Ստոկհոլմում հաղթանակից հետո)։
Պատանեկական կարիերա
Նրա առաջին պատանեկական հաջողությունը կայացել է 14 տարեկանում, երբ նա հաղթանակ է տանում մինչև 14 տարեկանների Եվրոպայի առաջնությունում։ 2006 թվականին նա հաղթում է Orange Bowl-ի մինչև 16 տարեկանների մենախաղի մրցաշարում, իսկ ավելի ուշ Eddie Herr International-ի կողմից ճանաչվում է 2007 թվականի ծագող աստղ ։ 2007 թվականին Դիմիտրովը եղել է Orange Bowl-ի մինչև 18 տարեկանների եզրափակիչի մասնակից, պարտվելով լիտվացի Ռիչարդաս Բերանկիսին։ Վաշեկ Պոսպիշիլի հետ համագործակցելով նա հասնում է 2007 թվականի ԱՄՆ բաց առաջնության զուգախաղի եզրափակիչ, որտեղ պարտություն են կրում Ջոնաթան Էյսերիկ-Ժերոմ Ինցերիլո զույգից։
2008 թվականի Մեծ Սաղավարտի մրցաշարը նա սկսում է Ֆրանսիայի բաց առաջնությունում, որտեղ հասնում է քառորդ եզրափակիչ, սակայն երեք սեթում պարտվում է լեհ Եժի Յանովիչին։ Այնուհետև նա հաղթանակ է տանում Ուիմբլդոնի մրցաշարում, եզրափակիչում առավելության հասնելով Հենրի Կոնտինենի նկատմամբ։ Նա մրցաշարում հաղթանակ է տանում չնայած ուսի վնասվածքին։ Հաղթանակը նրան հնարավորություն է տալիս մասնակցել 2009 թվականի Ուիմբլդոնի մրցաշարի հիմնական ցանցին։ Նրա հաջողությունը շարունակվում է նաև ԱՄՆ բաց առաջնությունում, որում նա հաղթանակ է տանում սեպտեմբերի 7-ին, երկու սեթում հաղթանակ տանելով ամերիկացի Դևին Բրիտոնի նկատմամբ ։ Տիտղոսի ճանապարհին նա նաև հաղթանակ է տանում վերին դասակարգված թայվանցի Ցզուն Հուա Յանի նկատմամբ՝ կիսաեզրափակիչում։ Մրցաշարից հետո Դիմիտրովը հայտարարում է, որ նա ավարտել է պատանեկակակն կարիերան և կենտրոնանալու է իր ATP վարկանիշի բարելավման վրա։ Սեպտեմբերի 8-ին նա դառնում է պատանեկական վարկանիշի առաջին համարը, գերազանցելով Ցզուն Հուա Յանին ։ Նա տարին ավարտում է պատանեկական վարկանիշի 3-րդ հորիզոնականում։
2009 թվական
2009 թվականին Դիմիտրովը ուայլդ-քարտ է ստանում ABN AMRO World Tennis Tournament մրցաշարի հիմնական ցանցին մասնակցելու համար և առաջին շրջանում որպես մրցակից է ստանում համաշխարհային դասակարգման թիվ 23 ռակետ Տոմաշ Բերդիխին։ Դիմիտրովը հաղթանակ է տանում և երկրորդ շրջանում հանդիպում թիվ 1 ռակետ Ռաֆայել Նադալի հետ, որին էլ պարտվում է երեք սեթում։ Նա ուայլդ-քարտ է ստանում Open 13 մրցաշարի հիմնական ցանցին, սակայն առաջին շրջանում պարտվում է աշխարհի 8-րդ ռակետ Ժիլ Սիմոնին։ Այնուհետև նա հաղթանակ է տանում Դևիսի գավաթի Հունգարիայի հավաքականի հետ երկու հանդիպումներում։ Նա Դանայ Ուդոմչոկեին պարտվում է SAT Bangkok Open մրցաշարի երկրորդ շրջանում։ Չորս առաջին շրջաններից նա դուրս է մնում հետագա չելենջեր մրցաշարերում։ Այնուհետև նա որակավորման փուլից հասնում է մինչև քառորդ եզրափակիչ Trofeo Paolo Corazzi և Aegon Trophy մրցաշարերում։ Դիմիտրովը Իվան Նավարոյի նկատմամբ հաղթանակից հետո դուրս է գալիս Aegon Championships մրցաշարի երկրորդ շրջան, սակայն երկու թայ-բրեյքներում պարտվում է Ժիլ Սիմոնին։ Ուիմբլդոնի մրցաշարում, որտեղ նա մասնակցելու իրավունք է ստանում ուայլդ-քարտի միջոցով, որպես 2008 թվականի պատանեկական մրցաշարի հաղթող, նա առաջին շրջանի Իգոր Կունիցինի հետ մրցաշարում շահում է առաջին սեթը, սակայն այնուհետև ծունկի վնասվածք է ստանում։ Չնայած դրան, նա փորձում է շարունակել պայքարը, սակայն պարտվում է հաջորդ 10 գեյմերում և դուրս է մնում պայքարից։
Նա իրավունք է նվաճում մասնակցելու Catella Swedish Open մրցաշարին, սակայն առաջին շրջանում պարտվում է Գիլիերմո Կանիասին։ Նա հասնում է քառորդ եզրափակիչ Open Castilla y León չելենջեր մրցաշարում, որտեղ երեք սեթում պարտվում է Մարսել Գրանոլերսին։ Այնուհետև նա երկրորդ շրջանում երեք սեթում պարտվում է Մարտին Ֆիշերին՝ American Express – TED Open մրցաշարում։ Որպես 2008 թվականի ԱՄՆ բաց առաջնության պատանեկական մրցաշարի հաղթող, նա իրավունք է նվաճում մասնակցելու մրցաշարի որակավորման փուլին։ Նա շահում է առաջին շրջանի հանդիպումը Տոբիաս Կամկեից, սակայն երկրորդ շրջանում պարտվում է որակավորման փուլի 1-րի դասակարգված Թոմաս Բելուչիին։ Դիմիտրովը ATP մրցաշարերի զուգախաղի առաջին տիտղոսը նվաճում է ATP Challenger Trophy մրցաշարում՝ Թեյմուրազ Գաբիաշվիլիի հետ զույգով, եզրափակիչում առավելության հասնելով Յան Մինար-Լուկաշ Ռոսոլ զույգին։ If Stockholm Open մրցաշարի առաջին շրջանում նա պարտվում է Յարկո Նիեմինենին։
2010 թվական
Դիմիտրովը 2010 թվականի մրցաշրջանը սկսում է Internationaux де Nouvelle-Calédonie մրցաշարի քառորդ եզրափակիչով։ Այնուհետև նա մասնակցություն է ունենում Ավստրալիայի բաց առաջնությանը, սակայն առաջին շրջանում երեք սեթում պարտվում է Ռոբերտ Կենդրիկին։ Մեկ շաբաթ անց նա մասնակցում է Հոնոլուլուի մրցաշարին, սակայն երկրորդ շրջանում պարտվում է Դոնալդ Յանգին։ Այնուհետև Դիմիտրովը Բուլղարիայի հավաքականի կազմում մասնակցում է Դևիսի գավաթի խաղարկությանը, մասնակցություն ունենալով Մոնակոյի հավաքականի դեմ 3-2 հաշվով հաղթական խաղի բոլոր հաղթանակներին։ Դևիսի գավաթից հետո նա մի շարք անհավող ելույթներ է ունենում տարբեր չելենջեր մրցաշարերում։ Դիմիտրովը խոտածածկի վրա ATP մրցաշարերում իր առաջին հաղթանակը տոնում է Լոնդոնի Aegon Championship մրցաշարում։ Նա առաջին շրջանում հաղթում է Ալեքս Բոգդանովիչին, սակայն երկրորդ շրջանում պարտվում է թիվ 31 ռակետ Ֆելիսիանո Լոպեսին։ Այնուհետև նա մեծ հաջողության է հասնում Մելբուրնի մրցաշարում, որտեղ նա հիմնական ցանց է անցնում որակավորման մրցաշարից և հասնում է կիսաեզրափակիչ, որտեղ պարտվում է Սիմոն Վանյոցիին։ Դիմիտրովը կրկին մի շարք անհաջողություններ է ունենում չելենջեր մրցաշարերում և Դևիսի գավաթում։ Այնուհետև Դիմիտրովը մասնակցություն է ունենում չորս ֆյուրչերս մրցաշարերում, որտեղ նա հիանալի արդյունքներ է ցույց տալիս, երկու տիտղոս նվաճելով Գերմանիայում և մեկ տիտղոս Իսպանիայում։ Դիմիտրովը բավականին միավորներ է վաստակում, որպեսզի մտնի համաշխարհային Թոփ 250։
Նրա լավ մարզավիճակը շարունակվում է Challenger Tour-ում, որտեղ նա երեք անընդմեջ տիտղոս է նվաճում։ Առաջին տիտղոսը IPP Trophy մրցաշարում է, որտեղ նա եզրափակիչում երեք սեթում հաղթում է Պաբլո Անդուհարին։ Հաջորդ մրցաշարը Sat Bangkok Open մրցաշարն էր, որտեղ նա քառորդ եզրափակիչում հաղթանակ է տանում Թոփ-20-ի նախկին թենիսիստ Դմիտրի Թուրսունովի նկատմամբ և եզրափակիչում առավելության է հասնում Կոնստանտին Կրավչուկի նկատմամբ։ Chang-Sat Bangkok Open 2 մրցաշարի եզրափակիչում Դիմիտրովը հաղթում է Ալեքսանդր Կուդրյավցևին ։ Երկշաբաթյա դադարից հետո նա դուրս է մնում առաջին չելենջեր մրցաշարից, սակայն մեկ շաբաթ անց հաղթում է թոփ 100-յակի թենիսիստ Լուկաշ Լացկոյին և աշխարհի 32-րդ ռակետ Միխաել Լիոդրային՝ Open d'Orléans մրցաշարի եզրափակիչի ճանապարհին։ Եզրափակիչում Դիմիտրովը երրորդ սեթի թայ-բրեյքում պարտվում է ֆրանսիացի Նիկոլա Մայուին։ Գերմանիայում երկու մրցաշարերում անհաջողություններից հետո Դիմիտրովը հասնում է Հելսինկիի IPP Open մրցաշարի կիսաեզրափակիչ, տարվա վերջին մրցաշարը։ Այնտեղ նա խաղում էր լիտվացի Ռիչարդաս Բերանկիսի հետ։ Առաջին սեթի թայ-բրեյքում պարտվելուց հետո, Դիմիտրովը շահում է երկրորդ սեթը, սակայն Բերանկիսը հաղթում է նաև երրորդ սեթում և շահում ամբողջ խաղը։ Կորտից դուրս Դիմիտրովը երկու ձեռքով հրում է մրցավարի աթոռը և հայհոյում նրան, քանի որ, ըստ նրա կարծիքի, մրցավարը անարդարացի էր առաջին սեթի թայ-բրեյքի ժամանակ։ Դիմիտրովը տուգանվում է 2000 եվրոյով։ Հասնելով մինչև Հելսինկիի մրցաշարի կիսաեզրափակիչ, Դիմիտրովը բարելավում է իր ATP վարկանիշը և համաշխարհային դասակարգման աղյուսակում հասնում է 106-րդ հորիզոնական։
Էռնյո Ռուբիկ
Էռնյո Ռուբիկը (Ernő Rubik), ), հունգար գյուտարար, քանդակագործ և ճարտարապետության պրոֆեսոր. Համաշխարհային ճանաչում է ստացել շնորհիվ իր ծավալային գլուխկոտրուկների և խաղալիքների։ Դրանց թվին է պատկանում Ռուբիկի խորանարդը (1974)։
Գրիգոր Դիմիտրով
2011 թվական
Դիմիտրովի տարվա առաջին մրցաշարը լինում է Ավստրալիայի բաց առաջնությունը, որտեղ նա մասնակցելու իրավունք է նվաճում որակավորման փուլը հաղթահարելու շնորհիվ, առանց որևէ սեթ պարտվելու։ Մրցաշարի առաջին շրջանում նա հաղթում է աշխարհի 38-րդ ռակետ Անդրեյ Գոլուբևին և կարիերայում առաջին անգամ անցնում է Մեծ Սաղավարտի մրցաշարի երկրորդ շրջան, որտեղ նա պարտվում է 19-րդ դասակարգված Ստանիսլաս Վավրինկային։ Այնուամենայնիվ, Դիմիտրովը հասնում է ATP վարկանիշի կարիերայի առայժմ լավագույն ցուցանիշին. հունվարի վերջին զբաղեցնելով 85-րդ հորիզոնականը։ Այդպիսով, նա դառնում է բոլոր ժամանակների բուլղարացի թենիսիստների շրջանում առավելավույն ցուցանիշին հասած թենիսիտը։ Այնուհետև Դիմիտրովը որակավորվում է ABN AMRO World Tennis Tournament մրցաշարին, սակայն առաջին շրջանում երկու սեթում պարտվում է 8-րդ դասակարգված Ժո Վիլֆրեդ Ցոնգային ։ Այնուհետև նա պարտվում է Open 13 և Դուբայի մրցաշարերի առաջին շրջանում, Դմիտրի Թուրսունովին և Ռիչարդ Գասկեին, համապատասխանաբար։ Դրանից հետո Դիմիտրովը տիտղոս է շահում Challenger DCNS de Cherbourg մրցաշարում, եզրափակիչում հաղթելով մրցաշարի չեմպիոն և 2-րդ դասակապգված Նիկոլա Մայուին։ Այնուհետև նա որակավորվում է Sony Ericsson Open մրցաշարի համար, որտեղ պարտվում է Սերգեյ Ստախովսկիին։ Չիմիտրովը դառնում է առաջին բուլղարացի թենիսիստը, ով երբևիցե դասակարգվել է ATP World մրցաշարում, 8-րդ համարը հանդիսանալով U.S. Men's Clay Court Championships մրցաշարում, սակայն երկրորդ շրջանում պարտվում է Թեյմուրազ Գաբիաշվիլիին։ Բարսելոնայի Open Banco Sabadell մրցաշարում նա առաջին շրջանում պարտվում է Խուան Մոնակոյին։ Նա ATP մրցաշարերում իր առաջին քառորդ եզրափակիչին հասնում է BMW Open մրցաշարում, Մարկոս Բաղդատիսի նկատմամբ հաղթանակից հետո, սակայն երեք սեթում պարտվում է Ֆլորիան Մայերին։ Դիմիտրովը Ֆրանսիայի բաց առաջնության առաջին շրջանում պարտվում է Ժերեմի Շարդիին։
Էռնյո Ռուբիկ
Կենսագրություն
Ծնվել է Բուդապեշտում Համաշխարհային երկրորդ պատերազմի տարիներին։ Նրա հայրը Էստրոգոմի գործարանում ավիաինժեներ էր, մայրը՝ բանաստեղծուհի։ (1967 թվականին) ավարտել է Բուդապեշտի տեխնոլոգիայի և տնտեսագիտության համալսարանը, ինժեներ-շինարար մասնագիտությամբ, կրթությունը շարունակել է ասպիրանտուրայում քանդակագործի և ինտերյերի դիզայներ մասնագիտությամբ։ 1971-1975 թվականներին աշխատել է ճարտարապետ, այնուհետ վերադարձել է ակադեմիա և ստացել դոցենտի կոչում։
Շյոնեբերգ
Շյոնեբերգ (Schöneberg), թաղամաս Բեռլինի յոթերորդ վարչական Տեմպելհոֆ-Շյոնեբերգ  շրջանում։  Տեղակայված է շրջանի հյուսիսում։ Մինչև 2001 թվականը Բեռլինն ուներ իրեն պատկանող Շյոնեբերգ շրջանը, որը ներառում էր Ֆրիդենաու և ներկայիս Շյոնեբերգ թաղամասները։ 1912 թվականին քաղաքը վերանվանվել է Բեռլին Շյոնեբերգ ։ 1871 թվականից, Գերմանական կայսրության ձևավորումից հետո Շյոնեբերգի բնակչությունն սկսեց աճել։ Եթե 1871 թվականին այնտեղ ապրում էր 4 555 բնակիչ, ապա 1900 թվականին բնակչության թիվը հասավ  95 998-ի, իսկ 1919 թվականին՝ 175 093-ի ։ Այդ էր պատճառը, որ  1898 թվականի ապրիլի 1-ին Շյոնեբերգն ստացավ քաղաքի կարգավիճակ և մեկ տարի անց դուրս եկավ Բրանդենբուրգի շրջանի կազմից՝ դառնալով առանձին քաղաք։
Աշխարհագրական դիրք
Շյոնեբերգը Բեռլին քաղաքի կենտրոնին մոտիկ, խիտ բնակեցված շրջան է։ Հյուսիսում սահմանակից է Տիրգարտենին, արևելքում՝ Կրոյցբերգին և Տեմպելհոֆին, հարավում՝ Շտեգելցին, արևմուտքում՝ Ֆրիդենային և Վիլմերսդորֆին, հյուսիս արևմուտքում՝ Շառլոտենբուրգին։
Տրանսպորտ
2006 թվականին բացվեց Զյուդկրոյց կայարանը և Շյոնեբերգն ստացավ ուղիղ կապի հնարավորություն հեռավոր և տարածաշրջանային քաղաքների հետ։ Բացի այդ, կայարանն սպասարկում է նաև ICE-երկաթգիծը, որն անցնում է Համբուրգ-Բեռլին-Լայպցիգ-Մյունխեն քաղաքներով։ Այստեղ գործում են նաև քաղաքային գնացքներ՝ S-Բանա (S1, S2, S25), այդ թվում՝ Բեռլինի Ռինգբանը (S41, S42, S46 и S47): Կարևորագույն քաղաքային կայարաններ են համարվում «Շյոնեբերգը» և «Զյուդկրոյցը»։ Գործում է նաև մետրո, որի ստորգետնյա կապուղիներն են՝ U1, U2, U3, U4, U7: Շյոնեբերգով անցնում են երկու մայրուղիներ՝ «A 100» և «A 103»: Տարածքի կարևոր մայրուղիներ են համարվում նաև հետևյալ փողոցները՝ Տաունէնտցիենշտրասե (Tauentzienstraße), Կլյայստշտրասե (Kleiststraße), Բյուլովշտրասե (Bülowstraße), Պոտսդամեր-Շտրասե (Martin-Luther-Straße) և Հաուպտշտրասե (Hauptstraße):
Հղումներ
Կատեգորիա:Բեռլինի շրջաններ
Էռնյո Ռուբիկ
Կենսագրություն
80-ականների սկզբին դարձել է խաղերի և գլուխկոտրուկների ամսագրի խմբագիր (És játék, «…և խաղեր»)։ 1983 թվականին հիմնել է սեփական ստուդիա (Rubik Stúdió), որն զբաղվում էր կահույքի դիզայնով և գլուխկոտրուկների մշակմամբ։ 1987 թվականին ստացել է պրոֆեսորի կոչում, իսկ 1990-ին Յանոշ Գինստլեռ հետ համատեղ հիմնել է հունգարական տեխնիկական ակադեմիան (Magyar Mérnöki Akadémia) և եղել է նրա նախագահը մինչ 1996 թվականը ։ Ակադեմիայում ստեղծել է առանձնահատուկ տաղանդավոր երիտասարդ գյուտարարների սատարման Ռուբիկի միջազգային ֆոնդը։ Ներկայումս հիմնականում մասնակցում է տեսախաղերի մշակմանը, գրում է ճարտարապետության վերաբերյալ հոդվածներ և ղեկավարում է Ռուբիկի ստուդիան։ Պարգևատրվել է Հունգարական Ժողովրդական Հանրապետության պետական պարգևով (1983), Դենիս Գաբորի անվան պարգևով (1995) և Կոշուտովսկու պարգևով (2007)։
Ծանոթագրություններ
Կատեգորիա:Հունգարացի գյուտարարներ Կատեգորիա:Հունգարացի քանդակագործներ Կատեգորիա:Հունգարացի ճարտարապետներ Կատեգորիա:Հունգարացի ճարտարագետներ
Կլիմայի մելիորացում
Կլիմայի մելիորացում ( - բարելավում), կլիմայի բարելավում, միջոցառումների համալիր, որի նպատակն է կլիման փոխել մարդուն անհրաժեշտ ուղղությամբ (օրինակ՝ որևէ շրջանում բնակչության կենսապայմանների բարելավման, գյուղատնտեսության առանձին ճյուղերի զարգացման համար են)։
Գիտության և տեխնիկայի ժամանակակից մակարդակի պայմաններում կլիմայի մելիորացում կարող է կատարվել միայն համեմատաբար ոչ մեծ տարածքում և առավելապես մթնոլորտի մերձերկրյա շերտերում։ Կլիմայի մելիորացման նախատեսվող եղանակներից են մթնոլորտի վերին շերտերի փոշեցրումը, օվկիանոսներում ամբարտակների կառուցմամբ օվկիանոսային հոսանքների ռեժիմի փոփոխումը, ատոմային էներգիայի կիրառումը, բևեռային սառույցների վերացումը և այլն, որոնց մի մասը տեխնիկաան տեսակետից կարելի է իրականացնել ոչ հեռավոր ապագայում։ Սակայն, գիտության ժամանակակից մակարդակով հնարավոր չէ նախատեսել այս կամ այն միջամտության բոլոր հնարավոր հետևանքները կլիմաառաջացնող պրոցեսների ընթացքի վրա։ Այդ իսկ պատճառով անհրաժեշտ է պահպանել Երկրի վրա գոյություն ունեցող կլիմայական պայմանները և սահմանափակել դրանց վատացման տենդենցները, որոնք պայմանավորված են բնական պրոցեսներին մարդու միջամտությամբ։
Կատեգորիա:Կլիմա
Գրիգոր Դիմիտրով
2011 թվական
Այնուհետև Դիմիտրովը մոտենում է իր երկրորդ ATP քառորդ եզրափակիչին Aegon International մրցաշարում, նրանից հետո, երբ նա երկրորդ շրջանում հաղթում է 6-րդ դասկարգված Քևին Անդերսոնին, սակայն երրորդ շրջանում պարտվում է 3-րդ դասակարգված Յանկո Տիպսարևիչին։ Նա նաև մասնակցում է զուգախաղի մրցաշարին՝ Անդրեաս Սեպիի հետ և դառնում է առաջին բուլղարացին, ով երբևիցե հասել է ATP զուգախաղի մրցաշարի եզրափակիչ, որտհեղ նրանք պարտվում են Ջոնաթան Էռլիխին և Էնդի Ռամին։ Ուիմբլդոնի մրցաշարում նա երկրորդ շրջանում պարտվում է Ժո Վիլֆրեդ Ցոնգային՝ չորս սեթում։ Այնուհետև նա հասնում է Campbell's Hall of Fame Tennis Championships և Farmers Classic մրցաշարերի երկրորդ շրջան, պարտվելով Դենիս Կուդլային և Ալեքսանդր Բոգոմոլով-կրտսերին։ Ատքանտայի մրցաշարում նա առաջին շրջանում պարտվում է Ռաջիվ Ռամին։ Western & Southern Open մրցաշարում Դիմիտրովը առաջին շրջանում հաղթում է Մարսել Իլհանին, սակայն երկրորդ շրջանում երեք սեթում պարտվում է աշխարհի թիվ 6 ռակետ Դավիդ Ֆերերին ։ Բացի այդ, նա հասնում է Winston-Salem Open մրցաշարի երրորդ շրջան, որտեղ երրորդ սեթի թայ-բրեյքում պարտությւոն է կրում Ալեքսանդր Դոլգոպոլովից։ ԱՄՆ բաց առաջնությունում Դիմիտրովը առաջին շրջանում պարտվում է Գաել Մոմֆիսին ։ Open de Moselle մրցաշարում Դիմիտրովը 53 րոպեի ընթացքում առաջին շրջանում պարտության է մատնվում Իգոր Սեյսլինգի կողմից ։ Դրանից հետո, Թաիլանդի մրցաշարում, Դիմիտրովը հաղթում է Իվան Դոդիչին և Սիմոն Բոլելիին, սակայն քառորդ եզրափակիչում երկու սեթում պարտվում է Էնդի Մարրեյին։
Իր հաջորդ մրցաշարում՝ Պեկինում, նա հերթական անգամ պարտվում է 1-ին համար տակ դասակարգված Ժո Վիլֆրեդ Ցոնգային, առաջին շրջանում։ Շանհայի «Մասթերս» մրցաշարում Դիմիտրովը Մարսել Իլհանին հաղթում է առաջին շրջանում, սակայն երկրորդ շրջանում երկու համառ սեթում պարտվում է Էնդի Ռոդիկին ։ If Stockholm Open մրցաշարում Դիմիտրովը հաղթում է Ռայան Սվիթինգին և Խուան Իգնասիո Չելային, սակայն Միլոշ Ռաոնիչին պարտվում է քառորդ եզրափակիչում ։ Դիմիտրովը տարին ավարտում է որպես 76-րդ ռակետ։
2012 թվական
Դիմիտրովը 2012 թվականի մրցաշրջանը սկսում է Հոպմանի գավաթում մրցակցությունով՝ Ցվետանա Պիրոնկովայի հետ միասին։ Նրանց թիմը պարտություն է կրում Չեխիայի հավաքականից՝ 1-2, նրանից հետո, երբ նրանք հաղթում են խառը զուգախաղում, սակայն պարտության են կրում երկու մենախաղում։ Այնուհետև նրանց թիմը 2-1 հաշվով հաղթում է Դանիային ։ ԱՄՆ թիմի դեմ հանդիպման ժամանակ Դիմիտրովը երկու սեթում հաղթում է Մարդի Ֆիշին, տոնելով իր առաջին (չնայած և ոչ ATP պաշտոնական) հաղթանակը Թոփ 10-ի թենիսիստի նկատմամբ։ Ավստրալիայի բաց առաջնությունում Դիմիտրովը հաղթում է Ջերեմի Շարդիին և դուրս է գալիս երկրորդ շրջան, սակայն այնտեղ հինգ սեթում պարտվում է Նիկոլաս Ալմագրոյին։ Դիմիտրովը մրցակցում է SAP Open մրցաշարում, սակայն առաջին շրջանում պարտվում է Քևին Անդերսոնին։ Չնայած առաջին սեթում հեշտ հաղթանակին, նա հաջորդ երկուսում պարտվում է թայ-բրեյքներում ։
2012 թվականի Ուիմբլդոնի մրցաշարում Դիմիտրովը առաջին շրջանում բախվում է 32-րդ դասակարգված Քևին Անդերսոնին։ Դիմիտրովը հաղթանակ է տանում համառ, չորս սեթանոց խաղում։ Երկրորդ շրջանում նա հանդիպում է կիպրոսցի Մարկոս Բաղդատիսին, որտեղ Դիմիտրովը հրաժարվում է պայքարից վնասվածքի պատճառով։ Swedish Open մրցաշարում դասակարգված լինելով 6-րդ համար տակ, նա պայքարից դուրս է թողնում Ռոջերիո դուտրա դա Սիլվային, Ֆրեդերիկո Ջիլին և 3-րդ դասակարգված Ալբերտո Ռամոսին՝ բոլորն էլ երկու սեթում, և հասնում է կարիերայում իր երկրորդ ATP կիսաեզրափակիչին։ Կիսաեզրափակիչում նա պարտվում է 1-ին դասակարգված և մրցաշարի ապագա հաղթող Դավիդ Ֆերերին։ Այնուհետև Դիմիտրովը մրցակցում է Crédit Agricole Suisse Open Gstaad մրցաշարում։ Նա հաղթում է 6-րդ դասակարգված Ժյուլիեն Բենետոյին, Դաստին Բրաունին և Լուկաշ Կուբոտին։ Կարիերայի իր երրորդ կիսաեզրափակիչում նա կրկին պարտվում է՝ այս անգամ բրազիլացի Տոմաս Բելուչիին, երկու համառ թայ-բրեյքներում։ Ուիմբլդոնի խոտածածկի վրա Դիմիտրովը առաջին անգամ իր երկիրն էր ներկայացնում Օլիմպիական խաղերում։ Առաջին շրջանում նա հաղթում է լեհ Լուկաշ Կուբոտին՝ կրկին երկու համառ սեթերում, երկըու շաբաթ անց նրանից հետո, երբ նրան հաղթել էր Ժնևի մրցաշարի քառորդ եզրափակիչում։ Նա երկրորդ շրջանում պարտություն է կրում 12-րդ դասակարգված Ժիլ Սիմոնից՝ նրա 4-րդ պարտությունը Սիմոնին (որին նա երբեք չի հաղթել)։
Հարդի վրա Դիմիտրովը չի կարոցանում հավակնել Rogers Cup և Western & Southern Open մրցաշարերի տիտղոսներին։ Երկու «Մասթերս» մրցաշարերում էլ նա պարտվում է առաջին շրջանում՝ շվեյցարացի Մարկո Կյուդինելիին և ամերիկացի Ռաջիվ Ռամին։ Դիմիտրովը պարտություն է կրում նաև Մեծ Սաղավարտի տարվա վերջին մրցաշարում՝ ԱՄՆ բաց առաջնությունում, չորս սեթում պարտվելով ֆրանսիացի Բենուա Պերին։ Նա իր հաղթանակների «երաշտը» ավարտում է PTT Thailand Open մրցաշարում, հասնելով երկրորդ շրջան, որտեղ երեք սեթանոց համառ մրցախաղում պարտվում է Ռիշար Գասկեին։ Այնուհետև նա որակավորվում է Տոկիոյի մրցաշարին, սակայն երկու սեթում պարտվում է արգենտինացի Խուան Մոնակոյին։
Շանհայի «Մասթերս» մրցաշարում նա հաղթում է Պաբլո Անդուհարին, սակայն պարտվում է աշխարհի թիվ 2 ռակետ Նովակ Ջոկովիչին։ Բազելի Swiss Indoors Basel մրցաշարում Դիմիտրովը դուրս է գալիս քառորդ եզրափակիչ, երկու սեթում հաղթելով Վիկտոր Տրոիցկիին և երեք սեթում Ժյուլիեն Բենետին, սակայն երկու սեթում պարտվում է Պոլ Անրի Մաթյոին։ Նրա հաջորդ մրցաշարը լինում է BNP Paribas Masters-ը։ Նա հաղթում է Յուրգեն Մելցերին, սակայն 2012 թվականի մրցաշրջանը ավարտում է Խուան Մոնակոյից պարտությամբ ։ Դիմիտրովը 2012 թվականը ավարտում է համաշխարհային դասակարգման աղյուսակի 48-րդ հորիզոնականում։
2013 թվական. Առաջին ATP տիտղոս
Դիմիտրովը 2013 թվականի մրցաշարջանը սկսում է Բրիսբենի մրցաշարում մրցակցությամբ։ Նա հաղթում է Բրայան Բեյկկերին, աշխարհի թիվ 13 ռակետ Միլոշ Ռաոնիչին, Յուրգեն Մելցերին և Մարկոս Բաղդատիսին և դուրս է գալիս կարիերայում առաջին ATP եզրափակիչ, դառնալով առաջին բուլղարացի թենիսիստը, ով հասել է ATP մրցաշարի եզրափակիչ  ։ Եզրափակիչում նա երկու սեթում պարտվում է աշխարհի 3-րդ ռակետ Էնդի Մարրեյին ։ Դիմիտրովը Կեյ Նիսիկորիի հետ զույգով հասնում է զուգախաղի կիսաեզրափակիչ, սակայն հրաժարվում են պայքարից Նիսիկորիի վնասվածքի պատճառով։ Այդ ելույթը նաև նշանակում էր, որ Դիմիտրովը գերազանցել է 1 միլիոն դոլլար մրցանակային գումարների սահմանը, ցուցանիշ, որը ոչ մի բուլղարացի թենիսիտ չէր կարողացել հասնել։ Իր հաջորդ մրցաշարում՝ Apia International-ում, Դիմիտրովը դուրս է մնում առաջին շրջանում՝ պարտվելով իտալացի Ֆաբիո Ֆոնինիին ։
2013 թվականի Ավստրալիայի բաց առաջնությունում Դիմիտրովն առաջին շրջանում պարտվում է Ժյուլիեն Բենետին ։ Նա նաև մասնակցում էր տղամարդկանց զուգախաղին՝ Մարկոս Բաղդատիսի հետ։ Զույգը երկրորդ շրջանում հաղթում է 4-րդ դասակարգված Մաքսիմ Միրնի-Հորիա Տեկեու զույգին, սակայն պարտվում են Խուան Սեբաստիան Կասալին և Ռոբերտ Ֆարուհ Մահսուդին ։ Չնայած առաջին շրջանում պարտությանը, Դիմիտրովը առաջին բուլղարացի թենիսիստն է դառնում, ով հասել է Թոփ 40 ։ Այնուհետև Դիմիտրովը Բուլղարիայի հավաքականի կազմում մասնակցում է Դևիսի գավաթին, խաղալով Ֆինլանդիայի հավաքականի դեմ և շահում է իր երկու մենախաղում, հաղթելով Յուհո Պաուկուին և Մայկ Կոտինենին, սակայն հինգ սեթում պարտվում է տղամարդկանց զուգախաղում (Դիմիտար Կուզմանովի հետ) Մայկ Կոնտինեն-Հարի Հելիովարա զույգին։ Ֆինլանդիայի հավաքականը վերջնական արդյունքում հաղթանակ է տանում 3-2 հաշվով։
Զագրեբի PBZ Zagreb Indoors մրցաշարում Դիմիտրովը առաջին շրջանում երկու թաչ-բրեյքներում պարտվում է Իվո Կարլովիչին ։ ABN AMRO World Tennis Tournament մրցաշարում Դիմիտրովը հաղթում է Բեռնարդ Տոմիչին, Նիկոլայ Դավիդենկոյին և Մարկոս Բաղդատիսին  ։ Կիսաեզրափակիչում Դիմիտրովը երկու սեթում պարտվում է աշխարհի թիվ 7 ռակետ Խուան Մարտին դել Պոտրոյին ։ BNP Paribas Open մրցաշարում Դիմիտրովը դառնում է առաջին բուլղարացի թենիսիստը, ով դասակարգվել է Masters 1000 մրցաշարում ։ Մենախաղում նա երկու սեթում հաղթում է Մաթյու Էբդենին, սակայն երրորդ շրջանում պարտվում է աշխարհի 1-ին ռակետ Նովակ Ջոկովիչին ։ Զուգախաղում նա համագործակցում էր Ֆրեդերնկ Նիլսենի հետ և երկրորդ շրջանում նրանք պարտվում են Իվան Դոդիչին և Մարսելո Մելոյին ։ Sony Open Tennis մրցաշարում Դիմիտրովը հաղթում է Սիմոն Բոլելիին, սակայն պարտվում է 2-րդ դասակարգված Էնդի Մարրեյին՝ երկու սեթում ։ Զուգախաղում, Ֆրեդերիկ Նիլսենի հետ զույգով, նրանք հասնում են կիսաեզրափակիչ, երկու սեթում պարտվելով 8-րդ դասակարգված Մարիուշ Ֆիրստենբերգ-Մարցին Մատկովսկի զույգին ։ Դիմիտրովի հաջորդ մրցաշարը լինում է Մոնտե Կարլոյի գրունտային «Մասթերսը», որտեղ նա հասնում է մինչև կիսաեզրափակիչ, հաղթելով Խավիեր Մալիսին, 8-րդ դասակարգված Յանկո Տիպսարևիչին և Ֆլորիան Մայերին՝ բոլորն էլ երկու սեթում, սակայն երեք սեթում պարտվում է մրցաշարի ութակի չեմպիոն և 3-րդ դասակարգված Ռաֆայել Նադալին ։ Մոնտե Կարլոյի լավ արդյունքները Դիմիտրովին թույլ են տալիս տեղ զբաղեցնել Թոփ 30-ում, 28 համարի տակ։ Նրա հաջորդ մրցաշարը լինում է Բարսելոնայի Open Banco Sabadell-ը, որտեղ դասակարգված լինելով 14 համարի տակ, նա պարտվում է երկրորդ շրջանում, երկու սեթում, չնայած առաջին սեթում 5-2 հաշվով առագելությանը, Թոմի Ռոբրեդոյին ։